মেয়র প্রার্থী মঞ্জু বলেন, ‘আমি বিচার দেবো আল্লাহ্’র কাছে। বিচার দেবো জনগণের কাছে, বিচার দেবো খুলনার ভোটারদের কাছে। আমাকে এই নির্বাচন থেকে সরানোর জন্য সরকার চুড়ান্তভাবে আক্রমন করেছে, করছে। এতো আক্রমনের মধ্যে যেনো আমার পাশে ভোটাররা থাকে, খুলনাবাসী থাকে। আমি বিশ্বাস করি- তারা আমাকে ভালবাসে। ভালবাসে বলেই গত দশদিনে যে বার্তা তারা আমাকে দিয়েছে- তারা বলেছেন আপনি নির্ভয়ে এগিয়ে যান। খুলনার ভোটাররা আপনার পাশে আছে। এই বার্তা পেয়েই তো সরকার আরও মরিয়া হয়ে উঠেছে। তাদের পরাজয় ঠেকানোর জন্যেই নির্বাচনের ময়দান থেকে বিএনপি নেতাকর্মীদের সরাতে এই গ্রেফতার অভিযান, সাড়াশী অভিযান চালাচ্ছে।